CELEX: 62014TN0788
Language: mt
Date: 2014-11-28 00:00:00
Title: Kawża T-788/14: Rikors ippreżentat fit- 28 ta’ Novembru 2014 – MPF Holdings vs Il-Kummissjoni

23.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/38
            
         Rikors ippreżentat fit-28 ta’ Novembru 2014 – MPF Holdings vs Il-Kummissjoni
   (Kawża T-788/14)
   (2015/C 065/52)
   Lingwa tal-kawża: l-Ingliż
   
      Partijiet
   
   
      Rikorrenti: MPF Holdings (St Helier, Jersey) (rappreżentanti: J. Piccinin u E. Whiteford, Barristers, u E. Gibson-Bolton, Solicitor)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni kkontestata; u
            
         
               —
            
            
               tordna lill-Kummissjoni tħallas l-ispejjeż.
            
         
      Motivi u argumenti prinċipali
   
   Permezz tar-rikors tagħha r-rikorrenti titlob l-annullament tad-Deċiżjoni tal-Kummissjoni C(2014) 5083 finali, tat-23 ta’ Lulju 2014, fil-każ SA.35980 (2014/N-2) – Ir-Renju Unit, Electricity Market Reform – Capacity Market.
   Insostenn tar-rikors tagħha, ir-rikorrenti tinvoka fuq motiv wieħed li permezz tiegħu tallega li l-Kummissjoni ċaħdet b’mod illegali lil MPF mid-dritt tagħha li tipparteċipa fil-proċedura ta’ investigazzjoni formali billi naqset milli tiftaħ investigazzjoni formali skont l-Artikolu 108(2) TFEU u l-Artikolu 4(4) tar-Regolament Proċedurali, minkejja li l-kapaċità tas-suq tagħti lok għal dubji fir-rigward tal-kompatibbiltà tagħha mas-suq interna. Ir-rikorrenti ssostni li:
   
               —
            
            
               d-disponibbiltà diskriminatorja ta’ kuntratti għal żmien twil ma tistax tiġi ġġustifikata b’riferiment għall-għan leġittimu li jinkiseb l-ammont neċessarju tal-kapaċità tal-ġenerazzjoni;
            
         
               —
            
            
               il-Kummissjoni naqset milli tinvestiga b’mod adegwat il-probabbli effetti tad-disponibbiltà diskriminatorja ta’ kuntratti għal żmien twil dwar l-effiċjenza tal-kapaċità tas-suq u dwar il-proprjetarji ta’ installazzjonijiet eżistenti;
            
         
               —
            
            
               il-Kummissjoni naqset milli tinvestiga b’mod adegwat l-allegata ġustifikazzjoni tal-Gvern tar-Renju Unit għal kuntratti għal żmien twil diskriminatorji, speċifikament li produtturi indipendenti li jeħtieġu l-finanzjament ta’ proġett jeħtieġu kuntratti għal żmien twil;
            
         
               —
            
            
               il-Kummissjoni naqset milli tiġġustifika jew milli tinvestiga b’mod adegwat il-probabbli effetti tad-distinzjoni diskriminatorja bejn min jakkwista l-prezz u min jagħmel il-prezz.